Pagsasao a Bit

Ti pagsasao a Bit (Khabit, Bid, Psing, Buxing) ket ti maysa a pagsasao nga Austroasiatiko nga insasao babaen dagiti agarup a 1,500 a tattao idiay Probinsia ti Phongsaly iti akin-amianan a Laos ken iti Kondado ti Mengla, Tsina.

Nagnagan 
Idiay Tsina, ti tattao a Buxing (布兴, 布幸, wenno 布醒; IPA: ) ket tinawtawagan pay iti Kami 佧米人 wenno Kabi 佧比人 (IPA: [khabit]) (Gao 2004).

Ilista da Yan & Zhou (2012:157) dagiti sumaganad a nagan para iti Khabit.
,  (autonimo)
 (Dai eksonimo)
 (Khmu eksonimo
Kami 卡咪 (eksonimo nga Insik)

Ti Khabit a nagan para iti Khmu ket ta mɔi.

Pannakaidasig 
Indasig da Paul Sidwell (2014) ken Svantesson (1990) ti Bit a kas Palaungiko. Daytoy ket as-asideg a kabagian ti Kháng ken Quang Lam.

Pannakaiwarwaras

Laos 
Idiay Laos, ti Bit ket insasao babaen dagiti 2,000 a tattao kadagiti sumaganad a purok (Gao 2004). Tawtawagan dagiti agsasao ti bagbagida iti "Laubit."

Nam Lie
Nam Lan
Nam Liaŋ
Nam Pauk
Bɔn Tsɛm Mɑi
Nam Tha
Bɔn Hui Huo
Bɔn Bɔm Phiŋ
Nam Nɔi

Sakupen ti Kingsada (1999) ti pagsasao a Khabit (khaa bet) ti Purok ti Nale, Distrito ti Bun Neua, Probinsia ti Phongsaly, Laos.

Tsina 
Idiay Kondado ti Mengla, Yunnan, Tsina, ti Bit (Buxing) ket insasao babaen dagiti 539 a tattao manipud idi 2000, kadagiti sumaganad a purok (Gao 2004).

Nanqian 南欠村, Purok ti Manzhuange 曼庄村, Ili ti Mohan 磨憨镇
Kami 卡咪村, Purok ti Huiluo 回洛村, Ili ti Kami 卡米镇 / Mengban 勐伴镇

Idiay Kondado ti Menghai, Yunnan, Tsina, adda maysa a grupo ti tattao nga ammo a kas ti Bajia 八甲人 ti Menghun 勐混 (saan nga iyallilaw iti agsasao iti Tai a Bajia ti Ili ti Meng'a 勐阿镇, Kondado ti Menghai), nga asideg iti pagbeddengan tih Estado ti Shan, Myanmar (Zhou 2013). Agtataengda idiay Purok ti Manbi 曼必村, Ili ti Menghun 勐混镇, Kondado ti Menghai, Yunnan (mangbukel kadagiti 48 a sangkabalayan ken 217 a tattao), ken kaudianen a naidasig baben ti gobierno ti Tsina a kas etniko a tattao a Bulang. Ti autonimoda ket Manbi 曼必 wenno Bi 必. Namatmati ti Bajia ti Menghun a dagiti nagtaudanda ket nagtaud manipud idiay Laos. Agdumadumada a maibagbaga babaen dagiti dagiti sabali a grupo ti etniko a kas Kabi 卡必, Laotiano a Bulang 老挝布朗, ken tattao a Manbi 曼必人. Saanda nga ikeddeng ti bagbagida a kas Bajia 八甲人, a daytoy ket ti nagan nga inted kaniada babaen dagiti opisial ti gobierno, gapu ta saanda a namatmati a kabagian dadagiti agsasao iti Tai a Bajia ti Meng'a.

Dagiti nagibasaran 

Gao Yongqi [高永奇]. 2004. A study of Buxing [Buxing yu yanjiu 布兴语研究]. Beijing: Minzu University Press [民族出版社].
Yan Qixiang [颜其香] & Zhou Zhizhi [周植志] (2012). Mon-Khmer languages of China and the Austroasiatic family [中国孟高棉语族语言与南亚语系]. Beijing: Social Sciences Academy Press [社会科学文献出版社].

Adu pay a mabasbasa 
Badenoch, Nathan. 2015. Phonological sketch of the Bit language of Luang Namtha, Laos. Presentation at SEALS 25. Chiang Mai.

Dagiti akinruar a silpo 
 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
 http://hdl.handle.net/10050/00-0000-0000-0003-9381-D@view Bit iti Dihital nga Arkibo ti RWAAI 

Dagiti pagsasao ti Laos
Dagiti pagsasao ti Tsina
Sasao a Palaungiko
Sasao a Khmuiko